**Kolme sydäntä** (engl. *Crimes of the Heart*) on Bruce Beresfordin ohjaama yhdysvaltalainen mustan komedian elokuva, joka sai ensi-iltansa vuonna 1986. Mustan komedian pääosissa ovat Diane Keaton, Jessica Lange ja Sissy Spacek.

*Kolme sydäntä* perustuu Beth Henleyn samannimiseen näytelmään *Crimes of the Heart* (1981), joka voitti draaman Pulitzer-palkinnon. Henley näytelmänsä pohjalta laati myös elokuvan käsikirjoituksen.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Kolme sydäntä* kertoo Magrathin siskoksista – Lennystä (Diane Keaton), Megistä (Jessica Lange) ja Babesta (Sissy Spacek) – jotka kokoontuvat takaisin yhteen kotitaloonsa Mississippin Hazlehurstiin oltuaan kauan erossa toisistaan muistelemaan menneitä ja setvimään heidän yhteistä ongelmaansa – miessuhteitaan. Kolmekymppinen Lenny potee ikäkriisiä eikä hänellä ole koskaan ollut miestä ja onkin jäämässä vanhaksipiiaksi. Laulajana toimiva Meg palaa maitojunalla Hollywoodista jätettyään miehensä ja äkillisesti loppuneen uransa takia saatuaan hermoromahduksen. Kolmikon nuorimmainen, kuriton ja impulsiivinen Babe, on juuri ampunut petollisen aviomiehensä. Heidän jälleennäkemisensä saa aikaan paljon iloa, mutta myös paljon henkistä jännitettä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Diane Keaton  | … |  Lenny Magrath
  |
|  Jessica Lange  | … |  Margaret "Meg" Magrath
  |
|  Sissy Spacek  | … |  Rebecca "Babe" / "Becky" Magrath Botrelle
  |
|  Sam Shepard  | … |  Doc Porter
  |
|  Tess Harper  | … |  Chick Boyle
  |
|  Hurd Hatfield  | … |  vanha isoisä
  |
|  Beeson Carroll  | … |  Zackery Botrelle
  |
|  David Carpenter  | … |  Barnette Lloyd
  |
|  Jean Willard  | … |  Lucille Botrelle
  |
|  Tom Mason  | … |  Watson-setä
  |

Tuotanto
--------

Alkuperäinen Broadway-tuotanto *Crimes of the Heart* avattiin John Golden Theaterissa New Yorkissa 4. helmikuuta vuonna 1981, ja sitä esitettiin yhteensä 535 esitystä. Näytelmä oli ehdokkaana parhaan näytelmän Tony-palkintoon vuonna 1982.

*Kolme sydäntä* kuvattiin kevätkesän aikaan Technicolor-elokuvausmenetelmällä monissa Pohjois-Carolinan osissa, kuten Wilmingtonissa, Winnabow’ssa, Caswell Beachilla ja Southportissa noin 20 miljoonan dollarin budjetilla. De Laurentiis Entertainment Group toimi elokuvan tuotantoyhtiönä ja levittäjänä.

Jessica Lange oli raskaana kuvauksien aikaan.

Julkaisu ja vastaanotto
-----------------------

*Kolme sydäntä* sai ensi-iltansa kotimaassaan Yhdysvalloissa 12. joulukuuta vuonna 1986 246:ssa elokuvateatterissa. Elokuva tuotti 1 402 921 dollaria avausviikonloppunaan. *Kolme sydäntä* oli kaupallinen menestys tuottaen ainoastaan Yhdysvalloissa ja Kanadassa noin 23 miljoonaa dollaria. Suomessa elokuva sai ensi-illan 9. lokakuuta vuonna 1987.

*Kolme sydäntä* sai positiivisia arvosteluja kriitikoiden keskuudessa. Elokuvalla on Rotten Tomatoes -sivustolla "tuore" 81 prosentin arvosana, joka perustuu kahteenkymmeneenyhteen arvosteluun, joista neljä ovat negatiivisia.

### Muut julkaisut

*Kolme sydäntä* on julkaistu VHS:lle että DVD:lle. DVD-julkaisuja on julkaistu kolme kappaletta: Momentum Picturesin julkaisu vuodelta 2003, 20th Century Foxin julkaisu vuodelta 2004 ja Trinityn julkaisu vuodelta 2006.

Palkinnot ja palkintoehdokkuudet
--------------------------------

| Palkinnot ja palkintoehdokkuudet |
| --- |
| Vuosi | Palkinto | Kategoria | Ehdokas | Tulos |
| 1986 | Kansas City Film Critics Circle -palkinto | Paras naispääosa | Sissy Spacek | Voitto |
| New York Film Critics Circle -palkinto | Paras naispääosa | Sissy Spacek | Voitto |
| 1987 | Oscar-palkinto | Paras naispääosa | Sissy Spacek | Ehdokkuus |
| Paras naissivuosa | Tess Harper | Ehdokkuus |
| Paras sovitettu käsikirjoitus | Beth Henley | Ehdokkuus |
| Golden Globe | Paras naispääosa musikaali- tai komediaelokuvassa | Sissy Spacek | Voitto |
| Paras musikaali- tai komediaelokuva |  | Ehdokkuus |
|

Lähteet
-------

1. 1 2 3 4  Crimes of the Heart (1986) *elonet.fi*. Elonet.fi. Viitattu 18.3.2014. (suomeksi)
2. 1 2 3  Crimes of the Heart (1986) *allmovie.com*. Allmovie.com. Viitattu 18.3.2014. (englanniksi)
3. 1 2 3  CRIMES OF THE HEART (1986) *tcm.com*. TCM.com. Viitattu 18.3.2014. (englanniksi)
4. 1 2 3  Crimes of the Heart (1986) *rottentomatoes.com*. Rottentomatoes.com. Viitattu 18.3.2014. (englanniksi)
5. 1 2 3  Crimes of the Heart *boxofficemojo.com*. Boxofficemojo.com. Viitattu 18.3.2014. (englanniksi)

Aiheesta muualla
----------------

* *Kolme sydäntä* Internet Movie Databasessa. (englanniksi)
* *Kolme sydäntä* Elonetissä.
* *Kolme sydäntä* AllMoviessa. (englanniksi)
* *Kolme sydäntä* TCM Movie Databasessa (englanniksi)
* *Kolme sydäntä* Rotten Tomatoesin sivuilla (englanniksi)
* *Kolme sydäntä* Box Office Mojossa (englanniksi)